CELEX: 22019D1362
Language: mt
Date: 2017-10-27 00:00:00
Title: Deċiżjoni tal-Kumitat Konġunt taż-ŻEE Nru 199/2017 tas-27 ta' Ottubru 2017 li temenda l-Anness XIII (Trasport) tal-Ftehim ŻEE [2019/1362]

22.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 219/12
               
            
         DEĊIŻJONI TAL-KUMITAT KONĠUNT TAŻ-ŻEE Nru 199/2017
         tas-27 ta' Ottubru 2017
         li temenda l-Anness XIII (Trasport) tal-Ftehim ŻEE [2019/1362]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni (UE) 2017/1412 tal-1 ta' Awwissu 2017 dwar ir-rikonoxximent ta' Fiġi skont id-Direttiva 2008/106/KE tal-Parlament Ewropew u tal-Kunsill fir-rigward tas-sistemi għat-taħriġ u ċ-ċertifikazzjoni tal-baħħara (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Direttiva tal-Kunsill 96/98/KE (2) tħassret permezz tad-Direttiva 2014/90/UE tal-Parlament Ewropew u tal-Kunsill (3). Billi dawn id-Direttivi huma inkorporati fil-Ftehim ŻEE, ir-referenza għad-Direttiva tal-Kunsill 96/98/KE jenħtieġ li titħassar mill-Ftehim ŻEE.
                  
               
                     (3)
                  
                  
                     Għalhekk, l-Anness XIII tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 56ju (ir-Regolament ta' Implimentazzjoni tal-Kummissjoni (UE) 2017/727):
                        
                                    “56jv.
                                 
                                 
                                    
                                       32017 D 1412: Id-Deċiżjoni ta' Implimentazzjoni tal-Kummissjoni (UE) 2017/1412 tal-1 ta' Awwissu 2017 dwar ir-rikonoxximent ta' Fiji skont id-Direttiva 2008/106/KE tal-Parlament Ewropew u tal-Kunsill fir-rigward tas-sistemi għat-taħriġ u ċ-ċertifikazzjoni tal-baħħara (ĠU L 202, 3.8.2017, p. 6).”
                                 
                              
                  
                        2.
                     
                     
                        It-test tal-punt 56d (id-Direttiva tal-Kunsill 96/98/KE) jitħassar.
                     
                  
         
            Artikolu 2
            It-testi tad-Deċiżjoni ta' Implimentazzjoni (UE) 2017/1412 bil-lingwa Iżlandiża u b'dik Norveġiża, li ser jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-28 ta' Ottubru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-27 ta' Ottubru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 202, 3.8.2017, p. 6.
         
            (2)  ĠU L 46, 17.2.1997, p. 25.
         
            (3)  ĠU L 257, 28.8.2014, p. 146.
         
            (*1)  Ma huwa indikat l-ebda rekwiżit kostituzzjonali.